

**VEĽKÝ OLYMPIJSKÝ KVÍZ**

**3.kolo**

**SADA – antidopingová agentúra SR**

SSAGENTÚRASR

Antidopingová agentúra Slovenskej republiky je samostatný právny subjekt vo forme štátnej príspevkovej organizácie so špecifickým zameraním činnosti zriadená pod Ministerstvom školstva, vedy, výskumu a športu SR dňa .................................. **(uveď celý dátum-deň, mesiac, rok )**

## **POSLANIE**

Základným cieľom agentúry je chrániť identitu športu ako fenomenálnej ľudskej aktivity, napomáhať právu športovcov zúčastňovať sa športu bez dopingu a tým propagovať zdravie, spravodlivosť a rovnosť možností pre všetkých športovcov. Antidopingová agentúra SR (SADA SR) sa svojou činnosťou podieľa na harmonizácii, koordinácii a súčinnosti antidopingových programov na národnej i medzinárodnej úrovni s ohľadom na kontrolu, prevenciu a ochranu pred dopingom. Pre tento účel bude SADA SR zabezpečovať nastavenie komplexnej antidopingovej regulácie v súlade so športovo-technickými normami, národnou legislatívou a Svetovým antidopingovým kódexom WADA.

**ČO JE WADA?**

* Svetová antidopingová agentúra (WADA) je medzinárodná nezávislá organizácia, ktorá bola založená v roku..............**( Uveď rok )** s cieľom propagovať, koordinovať a monitorovať boj proti dopingu v športe.
* WADA koordinuje vytvorenie a následný vývoj Svetového antidopingového kódexu. WADA sa podieľa na mnohých kľúčových aktivitách boja proti dopingu ako napríklad vedecký výskum v oblasti zakázaných látok a sociologický výskum, vzdelávanie, kontakt so športovcami, budovanie antidopingových kapacít, implementácia a plnenie Svetového antidopingového kódexu. **WADA nie je testovacou organizáciou.**

**ČO JE TO KÓDEX?**

* Svetový antidopingový kódex je dokument, ktorého cieľom je zabezpečiť, že na celom svete platia rovnaké antidopingové pravidlá pre všetky športy.



## **1. ......... ( uveďte mesiac ) 2016**

Zákon o športe 440/2015, zriadenie agentúry zo zákona.

## **1. január 2015**

Svetový antidopingový Kódex 2015

## **1. január 2009**

Založenie Antidopingovej Agentúry SR.

## **1. júl .......... ( Uveďte rok )**

Nadobudnutie platnosti Dohovoru proti dopingu Rady Európy pre Slovenskú republiku.

## **8. jún 1993**

Podpísanie Slovenskej Charty proti dopingu.

## **6. máj 1993**

.....................................................................................**(Uveďte názov ratifikácie, ktorá vznikla v tomto roku )**

## **6. máj 1993**

Podpísanie Dohovoru proti dopingu Rady Európy.

## **29. september 1992**

Založenie Antidopingového Výboru SR.

Antidopingové pravidlá Slovenskej republiky (SR) boli vytvorené ako súčasť národného antidopingového programu. Tento dokument je vykonávacím predpisom Svetového antidopingového kódexu 2021, ktorý je základným a univerzálnym dokumentom, z ktorého vychádza svetový antidopingový program.

Antidopingové pravidlá SR sú prispôsobené športovému prostrediu v Slovenskej republike, sú súčasťou športových pravidiel a sú platné pre športové zväzy a ich členov v Slovenskej republike. Športovci ich musia dodržiavať, pokiaľ sú členmi príslušného športového zväzu alebo sa zúčastňujú športových akcií zväzu.

### Antidopingové pravidlá SR okrem iného obsahujú:

* definíciu dopingu,
* dokazovanie dopingu,
* testovanie a vyšetrovanie,
* analýzu vzoriek,
* nakladanie s výsledkami,
* právo na spravodlivé pojednávanie,
* sankcie pre športovca jednotlivca,
* status počas zákazu činnosti,
* dôsledky pre družstvá,
* odvolania,
* dôvernosť a poskytovanie informácií,
* uplatnenie a uznanie rozhodnutí,
* zavedenie antidopingových pravidiel SADA a povinností národných športových zväzov,
* ďalšie úlohy a zodpovednosti športovcov a iných osôb.

Antidopingová agentúra Slovenskej republiky (SADA) pripravila tieto antidopingové pravidlá v spolupráci so Svetovou antidopingovou agentúrou tak, aby boli v plnom súlade so Svetovým antidopingovým kódexom 2021. Tieto antidopingové pravidlá boli prijaté a implementované v zhode s úlohami SADA podľa Kódexu, a podporujú snahu SADA odstraňovať doping v športe v Slovenskej republike. Podľa §......... **(Uveďte číslo paragrafu )** Zákona č. 351/2020 Z. z. je agentúra povinná prijať antidopingové pravidlá v súlade so Svetovým antidopingovým programom.

Americká antidopingová agentúra

Ruská Premier Liga

..................................... **( Uveďte názov federácie )**

Svetová antidopingová agentúra

DOPINGOVÁ KONTROLA



## **Testovanie na podujatí**

**Počas súťaže (In-Competition)**: Pokiaľ nie je pravidlami medzinárodnej federácie alebo riadiaceho orgánu predmetného podujatia stanovené inak, „počas súťaže“ znamená dobu začínajúcu o 23:59 v deň pred súťažou, ktorej sa má športovec zúčastniť, až do konca tejto súťaže a do konca procesu odberu vzorky v súvislosti s touto súťažou.

Za iniciovanie a nariadenie testovania na miestach konania podujatí v čase konania podujatí musí byť, s výnimkou nižšie uvedeného, zodpovedná len jediná organizácia. Odber vzoriek na medzinárodných podujatiach musí byť iniciovaný a nariadený medzinárodnou organizáciou, ktorá je riadiacim orgánom pre podujatie (napr. Medzinárodný olympijský výbor pre olympijské hry, Medzinárodná federácia pre svetové majstrovstvá a Panamerická športová organizácia pre Panamerické hry). Na národných podujatiach musí byť odber vzoriek iniciovaný a nariadený národnou antidopingovou organizáciou danej krajiny. Na žiadosť riadiaceho orgánu pre podujatie musí byť akékoľvek testovanie počas doby konania podujatia mimo miesta konania podujatia koordinované týmto riadiacim orgánom.

Ak si antidopingová organizácia, ktorá by inak mala právomoc vykonávať testovanie, ale nie je zodpovedná za iniciáciu a nariadenie testovania na podujatí, želá vykonať testovanie športovcov na mieste podujatia počas doby konania podujatia, musí sa najprv poradiť s riadiacim orgánom podujatia a získať povolenie na vykonanie a koordináciu takéhoto testovania. Ak antidopingová organizácia nie je spokojná s odpoveďou od riadiaceho orgánu podujatia, antidopingová organizácia môže, v súlade s postupmi publikovanými WADA, požiadať WADA o povolenie na vykonanie testovania a stanovenie, ako koordinovať takéto testovanie. WADA nesmie poskytnúť schválenie pre takéto testovanie pred konzultáciami s riadiacim orgánom podujatia a pred informovaním riadiaceho orgánu podujatia. Rozhodnutie WADA je konečné a nie je voči nemu možné podať odvolanie. Ak nie je uvedené inak v oprávnení vykonávať testovanie, takéto testy sa budú považovať za testy mimo súťaže. Za nakladanie s výsledkami takýchto testov bude zodpovedať antidopingová organizácia, ktorá iniciovala test, ak nie je uvedené inak v pravidlách riadiaceho orgánu podujatia.

## **Výber športovcov na testovanie**

### Na podujatiach je možné vybrať športovca podľa rôznych kľúčov. Spravidla sa využívajú tri základné kľúče:

* ................... (**Uveďte jeden zo základných kľúčov výberu športovca na testovanie )**
* podľa umiestnenia (víťaz, prví dvaja, traja..., posledný súťažiaci a pod.),
* cielené testovanie (podľa menovitého zoznamu).

Tieto štandardne používané kľúče výberu však nevylučujú zvolenie ich kombinácie alebo využitie iného spôsobu výberu športovca. Antidopingová agentúra SR nemá povinnosť prizvať delegáta alebo tímy k losovaniu.

## **Testovanie mimo súťaží**

## Pri mimosúťažných dopingových kontrolách nie je zámerom antidopingových organizácií rušiť nočný pokoj športovca ani nadmerne zasahovať do jeho súkromia, avšak moderný trend v boji proti dopingu ukazuje, že mimosúťažné kontroly sú vysoko efektívne a podľa odporučenia WADA sa majú vykonávať v čo najväčšom počte a vyslovene bez predchádzajúceho oznámenia. To vyžaduje, aby mala poverujúca antidopingová organizácia dostatočne podrobné informácie o mieste pobytu a pohybe športovca, aby mohol byť zastihnutý komisárom dopingovej kontroly neočakávane. Pre veľký počet športovcov a náročnosť na spracovanie informácií sa povinnosť odovzdávať informácie o mieste pobytu prednostne týka najlepších športovcov v danom športe, ktorí sú zaradení do takzvaného registra pre testovanie.

Samotný odber vzorky prebieha obdobne ako pri súťažnej dopingovej kontrole. Stanica dopingovej kontroly sa operatívne volí v priľahlých priestoroch, pri kontaktovaní na domácej adrese je veľmi vítaná spolupráca a ochota športovcov vykonať odber vzorky priamo tam. Športovec postupuje podľa pokynov komisára dopingovej kontroly.

### Register pre testovanie

Každá antidopingová organizácia vytvára podľa svojho antidopingového programu register športovcov a tieto kritériá i zoznam zaradených športovcov zverejňuje. Športovec môže byť zaradený súčasne do viacerých registrov - napríklad registra medzinárodnej športovej federácie (ak sa zúčastňuje majstrovstiev alebo iných významných podujatí) alebo registra národného športového zväzu (ak sa zúčastňuje medzinárodných podujatí alebo súťaží na najvyššej úrovni). Športovec by mal byť o zaradení do registra a rovnako o nutnosti poskytovať údaje o mieste pobytu informovaný. Na Slovensku vytvára register SADA podľa odporučených zoznamov od jednotlivých športových zväzov. Tie majú aj informačnú povinnosť voči športovcovi. Pokiaľ športovec nevie, či je zaradený do registra a či musí poskytovať informácie o mieste pobytu, môže sa informovať na príslušnej medzinárodnej federácii alebo národnom športovom zväze alebo na ..................**( Uveďte kde )** Aj keď je športovec zaradený do viacerých registrov súčasne, zvyčajne zasiela údaje o mieste pobytu len jednej organizácii (a v kópii aj ostatným organizáciám, o internej dohode organizácií je športovec informovaný), ktorá potom prípadné testovanie i vykonáva. Do registra pre testovanie s povinnosťou poskytovať údaje o mieste pobytu sú zaradení i všetci športovci so zákazom činnosti. Mimosúťažne môžu byť testovaní aj športovci s prerušenou športovou činnosťou a tehotné športovkyne.

Meno a priezvisko lúštiteľa: ................................................

Škola (presná adresa): .........................................................

Kontakt (e mail)....................................................................

**Organizačné pokyny:**

Veľký olympijský kvíz potrvá počas celého školského roka 2021/2022.

Odpovede 3. kola zasielajte **do 15. marca 2022.**

Stredné školy odpovede posielať na mail  : janulkasz@gmail.com

Základné školy odpovede posielať na mail : ivetakrizova14@gmail.com

 Zo správnych odpovedí odmeníme 10 správnych odpovedí, ktorým zašleme olympijské suveníry.